28/05/2015 | Administración LocalMunicipal
Malpica de Bergantiños
Secretaría
Notificación edictal de incoación de expediente de declaración de caducidad de licenza de taxi

ANUNCIO De conformidade co disposto no art.59.5 de la Lei 30/1992, de 26 de novembro, de réxime xurídico das administracións públicas e procedemento administrativo común, e ante a posible existencia doutros interesados descoñecidos (herdeiros de Eva Rocio Bobot Stachowicz) ignorándose o domicilio dos mesmos, esta Alcaldía en data de 21/05/2015 ditou a resolución que a continuación se transcribe: “RESOLUCIÓN DE ALCALDÍA n.º 244/2015 A Orde de 30 de xaneiro de 2015, pola que se regula o Rexistro de títulos habilitantes para prestar servizos de taxi na Comunidade Autónoma de Galicia, publicada no Diario Oficial de Galicia n.º 31, do 16 de febreiro de 2015, na súa Disposición Transitoria Única establece que a Consellería de Medio Ambiente, Territorio e Infraestruturas da Xunta de Galicia daralle acceso aos concellos aos datos sobre autorizacións interurbanas de taxi e que unha vez comunicado o acceso, abriráselle aos concellos un prazo de tres meses para verificar se ditos datos corresponden con aqueles que eles dispoñen referentes ás licenzas de taxi. Dentro dese mesmo prazo deberán completar tamén os datos obxecto de rexistro que sexan da súa responsabilidade. En virtude do anterior, en data de 13 de maio de 2015, dítase resolución de alcaldía n.º 229/2015 pola cal se lle requería a don Eva Rocio Bobot Stachowicz para que no prazo de dez días procedese a actualizar os datos da súa licenza de auto-taxi n.º 1 aos efectos de completar os datos existentes no Rexistro de Títulos Habilitantes para prestar servizos de taxi na Comunidade Autónoma. Logo de ver que segundo os datos cos que conta o Concello de Malpica de Bergantiños D. Eva Rocio Bobot Stachowicz figura como titular da licenza municipal de auto-turismo n.º 1 vehículo matrícula 3414 DVV, pero que pola contra D. Eva Rocio Bobot Stachowicz (segundo os datos cos que conta a Consellería de Medio Ambiente, Territorio e Infraestruturas da Xunta de Galicia) non estaría en posesión da autorización interurbana (figurando a autorización interurbana no Rexistro da Xunta como non visada, considerando así mesmo que a citada autorización autonómica segundo datos facilitados pola Dirección Xeral de Movilidade, tiña un plazo de vixencia de ata o 31/07/2013, expirando tamén o prazo de rehabilitación da susodita tarxeta dun ano, non sendo xa recuperables tales autorizacións). Tendo en conta que o artigo 15.1 da Lei 4/2013, de 30 de maio, de transporte público de persoas en vehículos de turismo de Galicia establece que: “existirá unha vinculación entre licenzas de taxa e autorizacións interurbanas de taxi, sendo preciso dispoñer de ambos títulos para a realización da actividade” e que o número dous do mesmo artigo establece que: “a vinculación entre licenzas de taxi e autorizacións interurbanas de taxi supón que a extinción da licenza de taxi ou da autorización interurbana de taxi dará lugar, respectivamente, á suspensión ou extinción do outro título habilitante ao que estea vinculado.” Logo de ver que igualmente o artigo 12.2 da citada Lei 4/2013, de 30 de maio, establece que “procederá declarar caducadas as licenzas de taxi nos casos de incumprimento polo titular das condicións que xustificaron o seu outorgamento, de non producirse o inicio do servizo no suposto de que a licenza de taxi estivese suspendida, pola falla de dedicación á actividade do seu titular cando esta fora esixible ou pola obtención, xestión ou explotación da licenza de taxi por calquera forma non prevista pola presente lei e no seu desenvolvemento regulamentario.” Por todo o exposto anteriormente, se entende que procede iniciar o expediente de declaración de caducidade da licenza de taxi n.º 1 titularidade de D. Eva Rocio Bobot Stachowicz por incumprimento da previsión establecida no artigo 15 da Lei 4/2013, de 30 de maio. Así mesmo, revisados os antecedentes administrativos obrantes no Concello, se detecta documentación relativa a unha petición de transmisión da devandita licenza n.º 1: en data de 9 de setembro de 2010 (Ren.º 3889) se pon en coñecemento do Concello o falecemento de don Eva Rocio Bobot Stachowicz, solicitándose a instancia do seu fillo (don Azziz Boota Alesson) a transmisión da licenza n.º 1. Solicitude respecto á cal, en data de 4/10/2010 (R. S. n.º 3500) se concede un prazo de dez días para a aportación de documentación ao efecto, coa advertencia de que segundo o establecido no artigo 71 da Lei 30/1992 de 26 de novembro, se lle terá por desistido da súa petición, sen perxuízo da necesidade de ditar reoslución expresa nos termos sinalados no artigo 42 da Lei 30/1992 e sen perxuízo de incoar o oportuno expediente de declaración de caducidade da licenza que será amortizada. En atención ao exposto, procede por tanto ditar resolución expresa dando por desistido da súa petición de transmisión de licenza a don Azziz Boota Alesson. Polo que en atención ao exposto e considerando a normativa anteriormente citada. Tendo en conta a competencia que me atribúe o artigo 21.1. s) da Lei 7/1985, de 2 de abril, Reguladora de Bases de Réxime Local, pola presente RESOLVO: Primeiro. –Dar por desistido da súa petición de transmisión de licenza n.º 1 vehículo matrícula 3414 DVV a don Azziz Boota Alesson de conformidade co indicado nos antecedentes e en aplicación do previsto no artigo 71.1 da Lei 30/1992, do 26 de novembro. Segundo. –Incoar expediente para a declaración de caducidade da licenza de taxi n.º 1 titularidade de don Eva Rocio Bobot Stachowicz, por incumprimento da previsión establecida no artigo 15 da Lei 4/2013, do 30 de maio, e así mesmo por non explotación do seu titular de conformidade co establecido no artigo 12.2 da Lei 4/2013. Terceiro. –De conformidade co previsto nos artigos 12.4 da Lei 4/2013, de 30 de maio e 84 da Lei 30/1992, do 26 de novembro, de réxime xurídico das administracións públicas e procedemento administrativo común, conceder un trámite de audiencia aos posibles interesados (herdeiros de don Eva Rocio Bobot Stachowicz) no expediente de declaración de caducidade da licenza n.º 1 para que no prazo máximo de 10 días, a contar desde a notificación da presente poidan presentar cantas alegacións e documentos estime oportunos. Cuarto. –Notificar a presente resolución a don Azziz Boota Alesson, facéndolle saber que contra esta resolución, definitiva en vía adminstrativa, no que ao seu punto n.º 1 se refire (darlle por desistido na súa petición de transmisión de licenza efectuada en data de 9 de setembro de 2010), poderá interpoñer con carácter potestativo, recurso de resposición perante o alcalde no prazo dun mes contado dende o día seguinte ó de recepción desta notificación, non podendo interpoñer recurso contencioso-administrativo ata que sexa resolto o recurso de reposición ou se teña producida a súa desestimación por silencio. Transcorrido un mes desde a interposición do recurso de reposición sen que se notifique a súa resolución, entenderase desestimado por silencio administrativo e quedará expedita a vía contenciosa-administrativa podendo interpoñer recurso contencioso-administrativo no prazo de dous meses, contados desde o seguinte a aquel en que se notifique a resolución expresa do recurso potestativo de reposición ou no prazo de seis meses desde que se entenda o recurso desestimado por silencio administrativo segundo o dispón o artigo 46.1 da Lei 29/1998, do 13 de xullo. O recurso contencioso-administartivo pode interpoñerse directamente ante o Xulgado do Contencioso-Administartivo correspondente no prazo de dous meses, contados desde o día seguinte o da notificación da presente resolución. Así mesmo poderá Vd. Utilizar calquera outro recurso que estime pertinente e exerce-las accións que procedan ante a xurisdición competente. Quinto. –Notificar así mesmo a presente resolución a outros posibles interesados (herdeiros de don Eva Rocio Bobot Stachowicz), facéndolles saber que contra esta resolución, no que aos restantes puntos se refire (incoación do expediente de declaración de caducidade da licenza de auto-taxi n.º 1 e apertura de trámite de audiencia), que teñen a consideración de actos de trámite, non procede recurso administrativo, nin contencioso administrativo algún de conformidade co establecido no art.107 da Lei 30/1992, do 26 de novembro, de réxime xurídico das administracións públicas e procedemento administrativo común e o art.25 da Lei 29/1998, do 13 de xullo, da xurisdición contenciosa-administrativa.” Malpica de Bergantiños, a 21 de maio de 2015. O alcalde Asdo.: Eduardo José Parga Veiga